มีเหมือนก้อนติ่งอะไรซักอย่างยื่นออกมาทางทวานหนัก เวลาไปแตะมันรู้สึกเจ็บมากแถมมีกลิ่นเหม็น แต่เวลาถ่ายไม่รู้สึกเจ็บ โดนน้ำก็แสบบางวันเหมือนมีเลือดกับน้ำเหลืองๆ(ไม่แน่ใจว่าคือน้ำหนองรึป่าวนะครับ) ออกมาเปื้อนกางเกงใน เวลาใส่กางเกงในแล้วมันไปโดนก็แสบ ตัวเองคิดว่าเป็นริดสีดวงก็ลองไปซื้อยาทั้งยากินและยาทา กินมาซักพักก็ยังไม่หาย ช่วยบอกหน่อยครับรักษายังไงและมีวิธีบรรเทายังไงบ้างครับ
สวัสดีค่ะ การมีติ่งที่ทวารหนัก อาจเกิดจาก-ริดสีดวงทวารหนัก เกิดจากการโป่งพองออกของเส้นเลือดดำที่ทวารหนัก สามารถแบ่งออกได้เป็น 2 ประเภทหลัก ริดสีดวงชนิดภายใน อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ-แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ อาจปวดรอบทวารหนักด้วย-หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ เป็นติดต่อจากการมีเพศสัมพันธ์-เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไรในกรณีนี้แนะนำพบแพทย์ตรวจร่างกายอย่างละเอียดอีกครั้งว่าน่าจะเกิดจากอะไรมากที่สุดค่ะควรรับประทานอาหารอ่อนๆเน้นผักผลไม้ ดื่มน้ำมากๆ เพื่อหลีกเลี่ยงการท้องผูกหรือการถ่ายอุจจาระแข็ง ขับถ่ายให้เป็นเวลา ไม่ไปแกะหรือบีบติ่งดังกล่าวเอง